proxectonos/corpus_dominio_legal_administrativo_tmp huggingface dataset:
12/11/2020 | Administración LocalMunicipal
Carballo
Anuncio de aprobación definitiva da Ordenanza fiscal n.º 23 - Terrazas 2020

Ordenanzas fiscais: imposición e ordenación Aprobación definitiva da modificación da Ordenanza Fiscal n.º 23 O Pleno da Corporación, na sesión ordinaria do luns, 27 de xullo do 2020 adoptou, entre outros, o seguinte acordo: <<1.º.–Aprobar provisionalmente a modificación da Ordenanza fiscal n.º 23, mediante a introducción dunha nova Disposición Transitoria Terceira.2.º.–Ordenar a inserción do anuncio de aprobación inicial no taboleiro de anuncios do Concello, no B. O. P. en nun dos diarios de maior tirada da provincia, a efectos de información pública por prazo de trinta días hábiles, a contar desde o seguinte ao da inserción do anuncio no Boletín Oficial da Provincia, prazo durante o cal os interesados poderán examinar o expediente e presentar cantas alegacións estimen oportunas. No caso de non se presentaren alegacións, o acordo entenderase definitivamente aprobado, sen necesidade de novo acordo plenario, e inserirase o anuncio de aprobación definitiva no B. O. P. xunto co texto íntegro da modificación operada. O expediente estará a disposición dos intersados durante o período de exposición pública nas dependencias do Concello, e, ao tempo, o texto da ordenación proposta poderase consultar na web corporativa do concello www.carballo. gal., na sección de Avisos de Carballo ao día>>. Téndose inserido o devandito anuncio no B. O. P. n.º 128, do 12/08/2020, e transcorrido o prazo de exposición pública sen que se teñan presentado alegacións, procédese, consonte ao disposto nos arts.15 e seguintes do Real decreto lexislativo 2/2004, do 5 de marzo, polo que se aprobou o Texto refundido da Lei reguladora das facendas locais, á inserción do anuncio de aprobación definitiva da mesma, e á inserción no B. O. P. do texto íntegro da modificación operada, que consiste na introducción dunha Disposición Transitoria Terceira, do teor seguinte, que entrará en vigor ao día seguinte ao da súa publicación, cos efectos nela previstos: <<DISPOSICIÓN TRANSITORIA TERCEIRA 1.–Con carácter excepcional, debido á crise económica e social causada pola pandemia do COVID19, suspéndese a aplicación e vixencia desta Ordenanza fiscal desde o día 01/01/2020 até o día 31/12/2020.2.–Se algún contribuínte tivese xa aboado as taxas correspondentes a ocupacións que abrangan ese período, poderán solicitar a devolución dos ingresos que correspondan.3.–Unha vez transcorrido o prazo sinalado no parágrafo primeiro desta disposición, a Ordenanza volverá a se aplicar, a partires do 01/01/2021.>> Carballo, 7 de novembro do 2020. O ALCALDE Evencio Ferrero Rodríguez
12/11/2020 | Administración LocalMunicipal
Moeche
Aprobación da oferta de emprego público 2020

ANUNCIO APROBACIÓN DA OFERTA DE EMPREGO PÚBLICO 2020 Pola Alcaldía, con data 23 de outubro de 2020, ditouse a resolución 2020-0130 que se transcribe de seguido: “No uso das atribucións que me outorga a lexislación do réxime local, RESOLVO: PRIMEIRO.–A aprobación da seguinte oferta de emprego público para o presente exercicio: 1.–PERSOAL LABORAL FIXO SEGUNDO.–A Oferta de Emprego Público será publicada na sede electrónica deste Concello, no seu taboleiro de anuncios e no Boletín Oficial da Provincia, para xeral coñecemento e interposición dos recursos que, no seu caso, os interesados consideren oportuno, e comunicarse á Administración do Estado e á Administración Autonómica, en cumprimento do previsto no artigo 56.1 da Lei 7/1985, do 2 abril, Reguladora das Bases do Réxime Local -LRBRL-. TERCEIRO.–Contra a presente Resolución poderán os interesados interpor recurso potestativo de reposición ante esta Alcaldía, no prazo dun mes, contado a partir do día seguinte á súa publicación. Tamén poderán interpor alternativamente recurso contencioso-administrativo ante o Xulgado do Contencioso-Administrativo con sede en Ferrol, no prazo de dous meses, de conformidade co establecido nos artigos 30, 114-c) y 112.3 da Lei 39/2015, do 1 de outubro, do Procedemento Administrativo Común das Administracións Públicas, e 8, 10 e 46 da Lei 29/1998, do 13 de xullo, Reguladora da Xurisdición Contencioso-Administrativa. En caso optar pola interposición do recurso de reposición non poderán interpor o recurso contencioso-administrativo ata que se haxa notificación a resolución expresa do recurso de reposición ou transcorrese un mes desde a súa interposición sen recibir a notificación, data en que poderá entenderse desestimado por silencio administrativo.” Moeche, 6 de novembro de 2020. A Alcaldesa Beatriz Bascoy Maceiras
12/11/2020 | Administración LocalMunicipal
Boimorto
Anuncio de aprobación inicial de expediente de modificación orzamentaria 15/2020 por transferencia de créditos do Concello de Boimorto

ANUNCIO Anuncio de aprobación inicial de expediente de modificación orzamentaria 15/2020 por transferencia de créditos do Concello de Boimorto Por acordo do Pleno de data 30 de outubro de 2020 aprobouse inicialmente o expediente de modificación orzamentaria 15/2020 por transferencia de créditos, o que en cumprimento do disposto no artigo 169 da Real Decreto Lexislativo 2/2004, do 05 de marzo, polo que se aproba o Texto Refundido da Lei de Facendas Locais, expónse o público por quince días, durante os cales os interesados poderán presentar reclamacións. A modificación entenderase definitivamente aprobada si durante o citado prazo non se presentan reclamacións. Boimorto, 5 de novembro de 2020. A alcaldesa Asdo.: María Jesús Novo Gómez
12/11/2020 | Administración LocalMunicipal
Boimorto
Aprobación inicial da modificación da base de execución núm.51 do orzamento municipal para o ano 2020

Aprobación inicial da modificación da base de execución núm.51 do orzamento municipal para o ano 2020 O Pleno do Concello, en sesión ordinaria celebrada o día 30 de outubro de 2020, acordou a aprobación inicial da modificación da base de execución núm.51 do orzamento municipal para o ano 2020. En cumprimento do disposto no artigo 169.1 do Texto Refundido da Lei de Facendas Locais, sométese o expediente a información pública polo prazo de quince días, a contar desde o día seguinte da publicación deste anuncio no Boletín Oficial da Provincia, para que os/as interesados/as poidan examinar o expediente e presentar as reclamacións que estimen oportunas. Se transcorrido o dito prazo non se presentaran alegacións, considerarase aprobado definitivamente. Boimorto, 5 de novembro de 2020. A alcaldesa Asdo.: María Jesús Novo Gómez
12/11/2020 | Administración LocalMunicipal
Boimorto
Aprobación inicial do expediente de crédito extraordinario número 1/2020

Aprobación inicial do expediente de crédito extraordinario número 1/2020 O Pleno do Concello, en sesión ordinaria celebrada o día 30 de outubro de 2020, acordou a aprobación inicial do expediente de crédito extraordinario número 1/2020 por importe de 7.000 €. En cumprimento do disposto no artigo 169.1 do Texto Refundido da Lei de Facendas Locais, sométese o expediente a información pública polo prazo de quince días, a contar desde o día seguinte da publicación deste anuncio no Boletín Oficial da Provincia, para que os/as interesados/as poidan examinar o expediente e presentar as reclamacións que estimen oportunas. Se transcorrido o dito prazo non se presentaran alegacións, considerarase aprobado definitivamente. Boimorto, 5 de novembro de 2020. A alcaldesa Asdo.: María Jesús Novo Gómez
03/11/2020 | Administración LocalMunicipal
Coirós
Aprobación definitiva da modificación de créditos número 2 ao orzamento de 2020

A N U N C I O Definitivamente aprobado o expediente de modificación de créditos 2 para o exercicio económico 2020, por acordo de Pleno do Concello de data dezasete de setembro de dous mil vinte, cumprindo o disposto polo artigo 177.2 en relación con 169.3 do RDLex.2/2004, do 5 de marzo, expóñense ó público as modificacións seguintes: Modificación de créditos núm.2 ó orzamento de 2020, que supón: 1.–O incremento da cantidade de crédito, con destino a financiar o aumento do orzamento da obra denominada Vestiarios no campo de fútbol de Santiago de Ois, na partida 2020.933.60900, na cantidade de 27 732,38 euros.2.–O incremento da cantidades de crédito antedito, de 27.732,38 euros financiarase con cargo a diminución da partida orzamentaria 2020.1532.60900 que a data de nove xullo de dous mil vinte ten un crédito dispoñible de 108.274,23 euros e despois da minoración dos 27.732,38 quedaría cun crédito dispoñible de 80.541,85 euros. Coirós, 20 de outubro de 2020. O ALCALDE Asdo.: Francisco Quintela Requeijo
03/11/2020 | Administración LocalMunicipal
Ribeira
Emprazamento dos interesados no recurso contencioso-administrativo (PA) 348/2020

Decreto da Alcaldía de data 28/10/2020 polo que se resolve emprazar ás persoas interesadas no recurso contencioso-administrativo (procedemento abreviado) 348/2020, interposto por D. Cristo Miguel Collarte Sisniega O Xulgado Contencioso-Administrativo n.º 1 de Santiago de Compostela remitiu ao Concello de Ribeira un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento abreviado 348/2020, correspondente ao recurso contencioso-administrativo interposto por D. Cristo Miguel Collarte Sisniega, contra o acordo adoptado pola Xunta de Goberno Local en sesión celebrada na data 30/07/2020, polo que se desestima a reclamación de responsabilidade patrimonial interposta polo Eva Rocio Justyna Anna Alexis Volynets por danos no vehículo matrícula 2514 HMB, ocasionados ao bater contra un obxecto de ferro cando circulaba pola Rúa Portugal, tramitado como expediente de reclamación de responsabilidade patrimonial RP/11/2019. En consecuencia, esta Alcaldía acordou na data 28/10/2020, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao Xulgado, o que se notifica para xeral coñecemento de todas as persoas interesadas no procedemento, do que a celebración da vista virá sinalada segundo corresponda, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, do 13 de xullo, reguladora da xurisdición contencioso-administrativa). Ribeira, 28 de outubro de 2020. A alcaldesa en funcións M.ª José Sampedro Fernández
03/11/2020 | Administración LocalMunicipal
Noia
Administración Financeira. Intervención
Aprobación definitiva SC 4/2020

Acordo do Pleno do Concello de Noia polo que se aproba definitivamente o expediente de modificación de créditos n.º 4/2020 do Orzamento en vigor, na modalidade de suplemento de crédito, financiado con cargo ao remanente líquido de tesouraría. En cumprimento do artigo 169.1, por remisión do 177.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, ao non presentarse alegacións durante o prazo de exposición ao público, queda automaticamente elevado a definitivo o Acordo plenario data 24 de setembro de 2020, sobre suplemento de crédito, financiado con cargo ao remanente líquido de tesouraría. Faise público o resumo por capítulos do estado de ingresos e gastos trala aprobación do devandito expediente. Contra o presente Acordo, en virtude do disposto no artigo 171 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de devandita Xurisdición. Sen prexuízo diso, a tenor do establecido no artigo 113.3 da Lei 7/1985, a interposición de devandito recurso non suspenderá por si soa a efectividade do acto ou Acordo impugnado. Noia 28 de outubro de 2020 O alcalde, José Santiago Freire Abeijón
03/11/2020 | Administración LocalMunicipal
Ribeira
Emprazamento dos interesados no recurso contencioso-administrativo (PA) 580/2019

Decreto da Alcaldía de data 28/10/2020 polo que se resolve emprazar ás persoas interesadas no recurso contencioso-administrativo (procedemento abreviado) 580/2019, interposto por D. Jason Mark Mayorala Causapie O Xulgado Contencioso-Administrativo n.º 2 de Santiago de Compostela remitiu ao Concello de Ribeira un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento abreviado 580/2019, correspondente ao recurso contencioso-administrativo interposto por D. Jason Mark Mayorala Causapie, contra resolución de data 08/10/2019 ditada no expediente 1802030, pola que se desestima o recurso de reposición interposto fronte á resolución sancionadora ditada no citado expediente, pola que se lle impón unha sanción de 500 euros, e detracción de 4 puntos da licenza de condución por infracción do disposto no artigo 20 do RGC. En consecuencia, esta Alcaldía acordou na data 28/10/2020, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao Xulgado, o que se notifica para xeral coñecemento de todas as persoas interesadas no procedemento, do que a celebración da vista ven sinalada para o vindeiro día 17/11/2020, ás 9.30 horas, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, do 13 de xullo, reguladora da xurisdición contencioso-administrativa). Ribeira, 28 de outubro de 2020. A alcaldesa en funcións M.ª José Sampedro Fernández
03/11/2020 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Acordo do 27 de outubro de 2020, da Xefatura Territorial da Coruña, que sinala data para o pagamento do prezo xusto por expropiación, no concello de Sobrado (expediente IN407A 2015/298-1)

Acordo do 27 de outubro de 2020, da Xefatura Territorial da Coruña, que sinala data para o pagamento do prezo xusto por expropiación, no concello de Sobrado (expediente IN407A 2015/298-1) De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta Xefatura Territorial acorda sinalar o día 14 de decembro de 2020, a partir das 9.30 horas, nas dependencias do Concello de Sobrado, para que o pagador da entidade beneficiaria UFD Distribución Electricidad, S. A. (antes Unión Fenosa Distribución, S. A.) proceda nas oficinas da casa consistorial do dito concello ao pagamento do prezo xusto e xuros, por expropiación e imposición de servidumes de paso da instalación eléctrica denominada LMT, CT, RBT Cepo Lago e Portocabán, no concello de Sobrado (expediente IN407A 2015/298-1), ás persoas propostas como propietarias ou titulares de dereitos sobre as fincas afectadas, ás que igualmente se lles dirixirá notificación individual ao efecto. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 27 de outubro de 2020. Isidoro Martínez Arca Xefe territorial da Coruña
03/11/2020 | Administración LocalMunicipal
Vimianzo
Anuncio de aprobación definitiva dos expedientes de modificación de crédito núm.2020/ce/02 e 2020/TC/04

En cumprimento do artigo 169.1, por remisión do 177.2, do Real decreto 2/2004, do 5 de marzo, polo que se aproba o texto refundido da Lei reguladora das facendas locais, xa que non se presentaron alegacións durante o prazo de exposición ao público, mediante anuncio no BOP núm.165, de data 02.10.2020, queda automaticamente elevado a definitivo os acordos plenarios do día 25/09/2020 sobre o expedientes de modificación de créditos núm.2020/CE/02 e 2020/TC/04, que se fai público resumido por capítulos: Contra este acordo, segundo o disposto no artigo 171 do Real decreto lexislativo 2/2004, do 5 de marzo, os interesados poderán interpor directamente un recurso contencioso-administrativo, na forma e prazos establecidos nos artigos 25 a 42 da Lei 29/1998, do 13 de xullo, reguladora da devandita xurisdición. Sen prexuízo disto e consonte o establecido no artigo 171.3 do Real decreto lexislativo 2/2004, do 5 de marzo, a interposición do dito recurso non suspenderá por si soa a efectividade do acto ou acordo impugnado. Vimianzo, 28 de outubro de 2020 A Alcaldesa Mónica Rodríguez Ordoñez
03/11/2020 | Administración LocalMunicipal
Camariñas
Aprobación definitiva do expediente de modificación das bases de execución do orzamento de 2019, prorrogado para o ano 2020

ANUNCIO Aprobación definitiva do expediente de modificación das bases de execución do orzamento de 2019, prorrogado para o ano 2020 En cumprimento do disposto no artigo 169 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais e no Real Decreto 500/90, do 20 de abril, ao non presentarse alegacións durante o prazo de exposición ao público (publicado no BOP n.º 165, de data 02 de outubro de 2020), queda automaticamente elevado a definitivo o acordo plenario do Concello de Camariñas, de data 25 de setembro de 2020, de aprobación inicial do expediente de modificación das Bases de execución do orzamento do exercicio de 2019, prorrogado para o ano 2020: base 52.ª. Subvencións directas, previstas nominativamente no orzamento ou directas de carácter excepcional, procedéndose á publicación da relación nominal de subvencións nominativas 2020, en sesión ordinaria celebrada o día 25 de setembro do presente ano, aprobouse inicialmente o expediente de modificación das bases de execución do orzamento do exercicio 2019, prorrogado para o ano 2020: base 52.ª (subvencións directas, previstas nominativamente no orzamento ou directas de carácter excepcional). RELACIÓN NOMINAL DE SUBVENCIÓNS NOMINATIVAS Camariñas, 29 de outubro de 2020. A alcaldesa Sandra Insua Rial
03/11/2020 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Expediente de modificación de créditos núm.4/2020 de aprobación polo Pleno

ANUNCIO Na sesión plenaria celebrada o día 30 de outubro de 2020 a Corporación provincial acordou aprobar inicialmente o expediente de modificación de créditos núm.4/2020. O dito expediente queda de manifesto na Secretaría desta Deputación polo prazo de quince (15) días hábiles, contados dende o seguinte ao de publicación do presente anuncio no Boletín Oficial da Provincia, co fin de que durante o dito prazo se poidan formular as reclamacións que se consideren oportunas. De non se presentaren reclamacións, o expediente entenderase definitivamente aprobado, de acordo co disposto no artigo 20.1 do R. D. 500/90, do 20 de abril, e artigo 177.2 do texto refundido da Lei reguladora de facendas locais, aprobado polo Real decreto lexislativo 2/2004, do 5 de marzo. A Coruña, 30 de outubro de 2020. O presidente O secretario Valentín González Formoso José Luis Almau Supervía
03/11/2020 | Administración LocalMunicipal
Santa Comba
Acordo do Pleno do Concello polo que se aproba inicialmente o expediente de modificación de créditos núm.16/2020 do Orzamento en vigor, na modalidade de transferencia de crédito entre aplicacións de distintas áreas de gasto

O Pleno deste Concello, en sesión extraordinaria celebrada o día 28-10-2020 acordou a aprobación inicial do expediente de transferencia de créditos entre aplicacións de gastos de distinta área de gasto que non afectan a baixas e altas de créditos de persoal. Aprobado inicialmente o expediente de transferencia de créditos entre aplicacións de gastos de distinta área de gasto que non afectan a baixas e altas de créditos de persoal, por Acordo do Pleno de data 28-10-2020 en cumprimento do disposto no artigo 169.1 por remisión do 179.4 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio neste Boletín Oficial da Provincia. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Se transcorrido devandito prazo non se presentaron alegacións, considerarase aprobado definitivamente o devandito Acordo. En Santa Comba, 28 de outubro de 2020. O Alcalde, David Barbeira García
03/11/2020 | Administración LocalMunicipal
Sada
Servizos Económicos
Anuncio da aprobación inicial do padrón fiscal da taxa de entrada de vehículos e a reserva de vía pública correspondente ao exercicio 2019

ANUNCIO Anuncio de aprobación inicial do padrón fiscal da taxa de entrada de vehículos e a reserva de vía pública correspondente ao exercicio 2019 Mediante o presente anuncio notifícase aos contribuíntes que pola da Xunta de goberno celebrada o día 28 de outubro de 2020, acordouse aprobar inicialmente o padrón fiscal da taxa de entrada de vehículos e a reserva de vía pública correspondente ao exercicio 2019, que estará exposto ao público polo prazo de quince días, a contar dende o seguinte ao da publicación deste anuncio no Boletín Oficial da Provincia, para que os interesados poidan examinalo e, de ser o caso, presentar as reclamacións que consideren oportunas perante a Alcaldía, considerándose definitivamente aprobado se durante o período de exposición pública non se presentan reclamacións. O presente anuncio ten carácter de notificación colectiva, ao abeiro do art.109 da vixente Lei xeral tributaria. Sada, 29 de outubro de 2020. O alcalde Asdo.: Óscar Benito Portela Fernández
03/11/2020 | Administración LocalMunicipal
Sada
Servizos Económicos
Anuncio da aprobación inicial do padrón fiscal da taxa de mantemento do cemiterio municipal correspondente ao exercicio 2019

ANUNCIO Anuncio de aprobación inicial do padrón fiscal da taxa de mantemento do cemiterio municipal correspondente ao exercicio 2019 Mediante o presente anuncio notifícase aos contribuíntes que pola da Xunta de Goberno celebrada o día 28 de outubro de 2020 acordouse aprobar inicialmente o padrón fiscal da taxa de mantemento do cemiterio municipal correspondente ao exercicio 2019, que estará exposto ao público polo prazo de quince días, a contar dende o seguinte ao da publicación deste anuncio no Boletín Oficial da Provincia, para que os interesados poidan examinalo e, de ser o caso, presentar as reclamacións que consideren oportunas perante a Alcaldía, considerándose definitivamente aprobado se durante o período de exposición pública non se presentan reclamacións. O presente anuncio ten carácter de notificación colectiva, ao abeiro do art.109 da vixente Lei xeral tributaria. Sada, 29 de outubro de 2020. O alcalde Asdo.: Óscar Benito Portela Fernández
03/11/2020 | Administración LocalMunicipal
Muxía
Conta xeral 2019

ANUNCIO CONTA XERAL DO EXERCICIO 2019 Formulada e rendida a conta xeral do orzamento desta corporación correspondente ao exercicio de 2019, e informada pola Comisión Especial de Contas, exponse ao público cos documentos que a xustifican, polo prazo de quince días hábiles, contados a partir do seguinte ao da inserción do presente edicto no B. O. P., co obxecto de que os interesados lexítimos poidan examinala e formular por escrito os reparos e observacións que estimen pertinentes, durante dito prazo de exposición e os oito seguintes días, de conformidade co disposto nos artigos 208 e seguintes do Real Decreto lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. Muxía, 29 de outubro de 2020. O alcalde Santiago M. Toba Campaña
03/11/2020 | Administración LocalMunicipal
Noia
Administración Financeira. Intervención
Aprobación definitiva expdte. CE 7/2020

Acordo do Pleno do Concello de Noia polo que se aproba definitivamente o expediente de modificación de créditos n.º 7/2020 do Orzamento en vigor, na modalidade de crédito extraordinario, financiado con cargo a Remanente líquido de tesouraría. En cumprimento do artigo 169.1, por remisión do 177.2, do Texto Refundido da Lei Reguladora das Facendas Locais aprobado polo Real Decreto Lexislativo 2/2004, de 5 de marzo, ao non presentarse alegacións durante o prazo de exposición ao público, quedou automaticamente elevado a definitivo o Acordo plenario de aprobación inicial deste Concello, adoptado en data 24 de setembro de 2020, sobre crédito extraordinario, financiado con cargo a Remanente líquido de tesouraría. Faise público o resumo por capítulos do estado de ingresos e gastos trala aprobación do devandito expediente. Contra o presente Acordo, en virtude do disposto no artigo 171 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de devandita Xurisdición. Sen prexuízo diso, a tenor do establecido no artigo 171.3 Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, a interposición de devandito recurso non suspenderá por si soa a efectividade do acto ou Acordo impugnado. Noia 28 de outubro de 2020 O alcalde, José Santiago Freire Abeijón
03/11/2020 | Administración LocalMunicipal
Ferrol
Xestión Tributaria
Edicto do padrón de mercados do mes de outubro

EDICTO O día 26/10/2020 aprobouse por decreto da Alcaldía o padrón municipal correspondente á taxa por explotación dos postos nos mercados municipais da Magdalena, Recimil e Caranza correspondente ao mes de outubro do exercicio 2020. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes, a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 27 de outubro de 2020. A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi M.ª Teresa Deus Trasobares
03/11/2020 | Administración LocalMunicipal
Ferrol
Xestión Tributaria
Edicto do padrón do aparcadoiro do mes de novembro

EDICTO O día 26/10/2020 aprobouse por decreto da Alcaldía o padrón municipal do aparcadoiro subterráneo do Mercado da Magdalena correspondente ao mes de NOVEMBRO de 2020. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes, a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 27 de outubro de 2020. A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi M.ª Teresa Deus Trasobares
03/11/2020 | Administración LocalMunicipal
Sada
Servizos Económicos
Notificación colectiva establecendo o período de cobranza do padrón fiscal de servizo de mantemento de cemiterio e do padrón fiscal de entrada de vehículos e reserva de vía pública correspondentes ao exercicio 2019

Notificación colectiva establecendo o período de cobranza do padrón fiscal de servizo de mantemento de cemiterio e do padrón fiscal de entrada de vehículos e reserva vía pública correspondentes ao exercicio 2019 Faise saber que a cobranza, en período voluntario, das taxas obxecto deste anuncio, terán lugar dende o día 1 de DECEMBRO de 2020 ata o 31 de XANEIRO de 2021, ambos inclusive. O cobro efectuarse nalgunha das seguintes modalidades: a) O sistema de domiciliación bancaria, segundo os datos facilitados polos suxeitos pasivos que obran nesta Administración. b) Presentando o recibo correspondente, poderán efectuar o pago da débeda tributaria na entidade colaboradora que a continuación se relaciona, e que tamén se indica nos recibos, nos seus días e horas habituais de atención ó público: – ”ABANCA” Transcorrido o prazo sinalado, e segundo o disposto no artigo 161 da Lei 58/2003, do 17 de decembro, iniciarase o período executivo si non se satisfixera a débeda tributaria co pago voluntario. O inicio do período executivo determinará o devengo das recargas establecidas no artigo 28 da Lei 58/2003. Os contribuíntes que non reciban no domicilio de notificación os instrumentos de ingreso, ou en caso de perda dos mesmos, poderán solicitalos no rexistro xeral do edificio administrativo sito na Avda. da Mariña, 25, e efectuar o pago, posto que a non recepción do recibo non exonera da obrigación do pago e non impide a vía da prema. O que se fai público para xeral coñecemento. Sada, 29 de outubro de 2020. O alcalde Asdo.: Óscar Benito Portela Fernández
03/11/2020 | Administración LocalMunicipal
Ribeira
Emprazamento dos interesados no recurso contencioso-administrativo (PA) 251/2020

Decreto da Alcaldía de data 28/10/2020 polo que se resolve emprazar ás persoas interesadas no recurso contencioso-administrativo (procedemento abreviado) 251/2020, interposto por Belinda Camarena Cotore O Xulgado Contencioso-Administrativo n.º 1 de Santiago de Compostela remitiu ao Concello de Ribeira un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento abreviado 251/2020, correspondente ao recurso contencioso-administrativo interposto por Belinda Camarena Cotore, contra a desestimación presunta por silencio administrativo da reclamación de responsabilidade patrimonial por danos sufridos na súa vivenda sita na rúa Álvaro Cunqueiro n.º 2, a consecuencia da execución de obras de renovación de servizos e pavimentación da citada rúa, tramitada como expediente de reclamación de responsabilidade patrimonial RP/12/2019. En consecuencia, esta Alcaldía acordou na data 28/10/2020, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao Xulgado, o que se notifica para xeral coñecemento de todas as persoas interesadas no procedemento, do que a celebración da vista virá sinalada segundo corresponda, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, do 13 de xullo, reguladora da xurisdición contencioso-administrativa). Ribeira, 28 de outubro de 2020. A alcaldesa en funcións M.ª José Sampedro Fernández
24/11/2020 | Administración LocalMunicipal
Cariño
Anuncio cobramento postos mercado 4.º trimestre 2020

No Decreto da Alcaldía 497/2020, de data 17 de novembro de 2020, aprobáronse os padróns fiscais de contribuíntes que deseguido se relacionan: - Taxa por postos, barracas, casetas de venda, espectáculos ou atraccións situadas en terreo de uso público e industriais na rúa e ambulantes, do cuarto trimestre do 2020. - Taxa por prestación de servizos no mercado municipal de Cariño, do cuarto trimestre do 2020. Prazo de ingreso: O prazo de ingreso en período voluntario será dende o día 23 de novembro de 2020 ata o 22 de xaneiro de 2020, ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións, de conformidade co disposto no art.99,8 da Lei 58/2003, de 17 de decembro. De non presentarse reclamacións entenderase defnitivamente aprobado o Padrón emprezando a contar o prazo dun mes para a interposición do recurso de reposición ante o Sr. Alcalde Presidente. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Con carácter postestativo, poderá interpoñer ante o mesmo órgano que ditou esta Resolución, recurso de reposición no prazo de un mes, contado a partir do día seguinte ó da referida notificación, conforme ó disposto nos artigos 123 e 124 da Lei 39/2018, do 2 de outubro de 2015, de Procedemento Administrativo Común das Administracións públicas, advertíndolle que tamén poderá utilizar calquera outro recurso que estime pertinente e /ou exercer as acción que procedan ante a xurisdicción competente. Contra esta resolución, que pon fin á vía administrativa, poderá interpoñer, directametne, o recurso contencioso-administrativo, ante o Xulgado do Contencioso-Administrativo, ou a Sá do Contencioso-Administrativo, durante o prazo de dous meses, contados a partir do día ou da notificación do presente escrito. Infórmaselle que tamén poderá interpoñer calquera outro recurso que estime pertinente en defensa dos seus intereses. Cariño, 18 de novembro de 2020. O Alcalde José Miguel Alonso Pumar
24/11/2020 | Administración LocalMunicipal
Sada
Secretaría
Resolución da convocatoria para a concesión do desempeño en comisión de servizos do posto de técnico de administración xeral de urbanismo, medio ambiente e policía urbana

O 20 de novembro o alcalde do Concello de Sada ditou a resolución núm.2516/2020, que a continuación se transcribe literalmente: “Considerando que polo Decreto núm.2226/2020, do 21 de outubro, aprobouse a convocatoria para a cobertura a través de comisión de servizos do posto de técnico de administración xeral de urbanismo e medio ambiente e policía urbana (cód. RPT: 090002) polo período de un ano prorrogable prorrogable por tempo igual, agás interrupción polas causas legalmente establecidas ou cobertura definitiva do posto (BOP núm.180, 27-10-2020) Resultando que rematado o prazo de presentación de instancias só se presentou o aspirante D. Aldo Javier Jacomet Echezarraga, co DNI núm. **44192**, funcionario de carreira da Xunta de Galicia, o cal cumpre os requisitos necesarios. Valorada á experiencia do dito aspirante como funcionario en escalas equiparadas á da Administración Local de administración xeral, subescala técnica, subgrupo A1, en postos con funcións relacionadas ao posto convocado, acadou a puntuación de: 5 puntos, consonte ao baremo establecido como criterio de selección. Considerando que o interesado presentou o informe favorable á comisión de servizos da Consellería de Medio Ambiente, Territorio e Vivenda da Xunta de Galicia (Axencia de Protección da Legalidade Urbanística). Considerando o disposto no artigo 64 do Real Decreto 364/1995, de 10 de marzo, polo que se aproba o Regulamento Xeral de Ingreso do Persoal do Estado ao Servizo da Administración Xeral do Estado e de provisión de postos de traballo e Promoción Profesional dos funcionarios civís da Administración Xeral do Estado. Considerando a idoneidade do único aspirante presentado, en base ao disposto na convocatoria e de conformidade coas atribucións que me confiren o artigo 21.1) da Lei 7/1985, de 2 de abril, Reguladora das Bases de Réxime Local, RESOLVO: 1.º.–Conceder a D. Aldo Javier Jacomet Echezarraga, co DNI núm. **44192**, licenciado en dereito, funcionario de carreira da Xunta de Galicia, do corpo facultativo superior, escala de inspección urbanística, grupo A, subgrupo A1, en situación de servizo activo, unha comisión de servizos polo prazo de un ano para ocupar o posto de técnico de administración xeral de urbanismo, medio ambiente e policía urbana do Concello de Sada.2.º.–Notificar esta resolución ao Carlos Andres El Aggari Mikelarena.3.º.–Publicar á adxudicación da comisión de servizos no BOP da Coruña. A partir do día seguinte da data de publicación transcorrerá o prazo establecido na convocatoria para a toma de posesión.”. O que se publica para xeral coñecemento. Sada, 20 de novembro de 2020. O alcalde Óscar Benito Portela Fernández
24/11/2020 | Administración LocalMunicipal
Fene
Secretaría
Aprobación padrón fiscal correspondente ao 3º trimestre do exercicio 2020 de subministro de auga e saneamento, canon de auga e coeficiente de vertedura

Por Resolución da Alcaldía núm.1097/2020, de 17 de novembro, aprobouse o padrón fiscal correspondente ao 3º trimestre do exercicio 2020 de subministro de auga e saneamento, canon de auga e coeficiente de vertedura. Exposición: O padrón quedará exposto ao público no Concello durante o prazo de 1 MES, a contar dende o día seguinte á publicación do Edicto no BOP. O anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Recursos: Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante esta Alcaldía. Finalizado o prazo de exposición pública os interesados poderán interpoñer os seguintes recursos: Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo no prazo de dous meses a contar dende o día seguinte ao da notificación da dita resolución, ou no prazo de seis meses a contar dende o día seguinte ao de aquel no que se teña producido o acto presunto, segundo establece o artigo 46.1 da Lei 29/98, do 13 de xullo, reguladora da xurisdicción contencioso-administrativa. Sen perxuizo de que poidan exercitar calquera outro que estime procedente. A repercusión do canon de auga e do coeficiente de vertedura poderá ser obxeto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende o día seguinte ao da notificación. Período de cobro: Dous meses contados a partir do día seguinte á publicación no BOP. Transcorrido o prazo indicado procederase a esixir os xuros de mora e os recargos que establecen os artigos 26 e 28 da Lei Xeral Tributaria e, no seu caso, as costas derivadas do procedemento de prema. A falta de pago no periodo voluntario sinalado supoñerá a esixencia do canon de auga e coeficiente de vertedura directamente ao contribuínte pola vía de constrinxemento pola consellería competente en materia de facenda da Xunta de Galicia. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 17 de novembro de 2020 O alcalde Asdo.: Juventino José Trigo Rey
24/11/2020 | Administración LocalMunicipal
Ponteceso
Secretaría
Anuncio de aprobación definitiva do proxecto de urbanización do APRD-D2.5, Rúa Cubeiro, Corme Porto, Ponteceso

A Xunta de Goberno Local do Concello de Ponteceso na sesión celebrada na data 18-11-202, aprobou definitivamente o Proxecto de Urbanización do APRD-D2.5, Rúa Cubeiro, Corme-Porto, Ponteceso. No cumprimento do disposto no artigo 226 do Decreto 143/2016, de 22 de setembro, polo que se aproba o Regulamento da Lei 2/2016, de 10 de febreiro, do solo de Galicia e de conformidade co artigo 96.3 da Lei 2/2016, do 10 de febreiro, do chan de Galicia, sométese a información pública mediante anuncio no Boletín Oficial da Provincia en nun xornal de maior difusión. Contra este acordo, que pon fin á vía administrativa, poderase interpoñer, de modo potestativo, recurso de reposición ante o mesmo órgano que o ditou, no prazo dun mes desde o día seguinte á última publicación. De non interpoñer recurso de reposición, o prazo para a interposición do recurso contencioso-administrativo contra o presente acordo será de dous meses desde o día seguinte á última publicación, ante o órgano xurisdicional contencioso-administrativo correspondente. Ponteceso, 18 de novembro de 2020. O alcalde Xosé Lois García Carballido.
24/11/2020 | Administración LocalMunicipal
Arzúa
Aprobación inicial de expediente de modificación orzamentaria

ANUNCIO ASUNTO: Aprobación inicial de expediente de modificación de créditos por suplemento de crédito núm.4/2020 SC. O Pleno da Corporación, en sesión extraordinaria celebrada o día 23/11/2020, aprobou inicialmente o expediente de modificación de créditos na modalidade de suplemento de crédito 4/2020 SC por importe de 148.214,38 €. De acordo co establecido no artigo 177 do texto refundido da Lei reguladora de Facendas Locais e 20.1 do Real decreto 500/1990, do 20 de abril; sométese o expediente administrativo a exposición pública polo período de 15 días hábiles a contar dende o día seguinte ao da publicación deste anuncio no BOP, para que os interesados poidan examinalo na Intervención Xeral do Concello e interpoñer diante do Pleno as reclamacións que consideren oportunas. A modificación considerarase definitivamente aprobada se durante o citado prazo non se presentan reclamacións. Arzúa, 23 de novembro de 2020. O alcalde Asdo.: José Luis García López
24/11/2020 | Administración LocalMunicipal
Paderne
Anuncio da aprobación definitiva de suplemento de crédito 1/2020

EDICTO Aprobación definitiva de expediente de suplemento de crédito 1/2020 Ao non presentarse reclamacións durante o período de exposición pública contra a aprobación inicial, publicada no BOP da Coruña n.º 179, do 26 de outubro de 2020, do expediente de suplemento de crédito 1/2020 por importe de 25.839,55 €, financiado con remanente de tesourería para gastos xerais, considérase definitivamente aprobado elevándose a definitivo o acordo plenario adoptado na sesión plenaria extraordinaria celebrada en data 16/10/2020. En cumprimento do disposto polo artigo 169.3 e 177.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, e artigos 20.1 e 38 do Real decreto 500/90, do 20 de abril, procédese á publicar o resumo por capítulos do mencionado expediente, que se corresponde co seguinte detalle: Aplicacións a suplementar. Estado de gastos Aplicacións a suplementar. Estado de gastos (CAP.6) Financiamento. Estado de ingresos (CAP.8) En virtude do disposto nos artigos 177.2 en relación co 171 do RDLex.2/2004 e 38.3 en relación co 23.1 do RD 500/1990, contra esta aprobación definitiva poderá interpoñerse directamente recurso contencioso-administrativo na forma e prazos que establecen as normas de dita xurisdición. O que se fai público para xeral coñecemento e efectos. En Paderne, 17 de novembro de 2020. O alcalde Asdo.: D. César Longo Queijo
24/11/2020 | Administración LocalMunicipal
A Capela
Aprobación inicial do orzamento municipal para o exercicio 2021

ANUNCIO DE APROBACIÓN INICIAL Aprobado inicialmente, na sesión extraordinaria do Pleno deste Concello de data 23 de novembro de 2020, o orzamento xeral, as bases de execución, e o anexo de persoal do persoal funcionario, laboral e eventual para o exercicio económico 2021, con arranxo ao previsto no artigo 169 do Texto Refundido da lei Reguladora de Facendas Locais aprobado por Real Decreto Lexislativo 2/2004, do 5 de marzo, e o artigo 20 do Real Decreto 500/1990, do 20 de abril, exponse ao público o expediente e a documentación preceptiva por prazo de quince días dende a publicación deste anuncio, aos efectos de reclamacións e alegacións. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello http://concellodacapela.sedelectronica. gal. De conformidade co acordo adoptado o orzamento considerarase definitivamente aprobado, se durante o citado prazo non presentan reclamacións. A Capela, 23 de novembro de 2020. O alcalde Manuel Meizoso López
24/11/2020 | Administración LocalMunicipal
Arzúa
Aprobación provisional de modificación de ordenanza fiscal

ANUNCIO APROBACIÓN PROVISIONAL DE MODIFICACIÓN DE ORDENANZA FISCAL O Pleno do Concello, na sesión extraordinaria-urxente celebrada o día 06/11/2020, adoptou o acordo de aprobar provisionalmente a modificación da Ordenanza fiscal reguladora da taxa pola ocupación de terreos de uso público por mesas e cadeiras, tribunas taboados e outros elementos análogos, establecendo na disposición transitoria da mesma, a ampliación da suspensión da súa aplicación tamén durante o exercicio 2021. O que se fai público durante o prazo de 30 días hábiles, a contar dende o día seguinte ao da publicación do presente anuncio; a fin de que os interesados poidan examinar o expediente e presentar as reclamacións que estimen oportunas, de conformidade co disposto no artigo 17, números 1 e 2 do texto refundido da Lei reguladora de facendas locais; facendo saber que no caso de que non se presentasen reclamacións, entenderase definitivamente adoptado o acordo ata entón provisional. Arzúa, 6 de novembro de 2020. O alcalde Asdo.: José Luis García López